Saaremaa Vallavalitsus
vald@saaremaavald.ee	Teie: 07.06.2024 nr 5-2/3233-1

Meie: 27.06.2024 nr 4-4/24/2624-3	

Saaremaa valla Haeska küla Pihlaka katastriüksuse detailplaneeringu algatamisest

Saaremaa Vallavalitsus esitas 07.06.2024 kirjaga nr 5-2/3233-1 Riigi Kaitseinvesteeringute Keskusele ja Kaitseministeeriumile Saaremaa valla Haeska küla Pihlaka katastriüksuse detailplaneeringu algatamise taotluse materjalid ning palus väljastada seisukohad detailplaneeringu algatamiseks ja lähteseisukohtade koostamiseks.

Detailplaneeringu eesmärgiks on tööstusliku tuuliku suuruse ja mudeli valik, otseliini asukoha ja tarbimiskohtadega sidumise lahendamine, keskkonnamõju hindamine, müra ja varjutuse hindamine, riigikaitseliste nõuetega arvestamine, visuaalse mõju hindamine, juurdepääsu lahendamine. Taotluses toodud info: tuuleenergeetika teemaplaneeringu kohaselt on torn maksimaalselt 175 m kõrge, rootori labade diameeter kuni 150 m ja elektrituuliku maksimaalne kogukõrgus (koos labadega) 250 m – täpne kõrgus leitakse planeeringu käigus.

Riigi Kaitseinvesteeringute Keskus esitab alljärgnevalt Kaitseministeeriumi valitsemisala ühised seisukohad:

Käesoleval ajal kehtib asukohas Saaremaa vald, Haeska küla, Pihlaka (katastritunnus 59201:001:0542) kõrguspiirang 66 m absoluutkõrguses. Lääne-Eesti kompensatsioonimeetmete täieliku rakendumise järgselt (eeldatavalt 2027. aastal) on kavandatav tegevus võimalik.

Vastavalt Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktidele 1 ja 101 palume teha detailplaneeringu koostamisel koostööd ja kooskõlastada detailplaneering Kaitseministeeriumiga ja Riigi Kaitseinvesteeringute Keskusega.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee